### Beslutningstema

Det skal besluttes, om der skal meddeles lovliggørende dispensation til anvendelse af udhuse til opholdsrum/aktivitetsrum og til hegn opstillet i skel.

### Sagsfremstilling

Forvaltningen er blevet gjort opmærksom på ulovlig anvendelse af udhuse til beboelse og ulovligt opsat fast hegn i skel, på en række ejendomme inden for lokalplanområde 120-710.

Der er foretaget besigtigelse af lokalplanområdet hvor det viste sig at 4 ud af de 6 ejendomme som lokalplan omfatter anvender udhusene til aktivetetsrum, dvs. ophold.

Ejeren af ejendommene [adresse] 239b og 241 har efter Kommunens henvendelse søgt dispensation til at kunne anvende udhus til opholdsrum/aktivitetsrum.

Området er omfattet af lokalplan nr. 120-710, som foreskriver i § 5.2: Hvert enkelt beboelseshus må maksimalt opføres med et samlet bruttoetageareal på 150 m2. Garage/carport/udhus må samlet maksimalt være 35 m2, mens småbygninger må være op til 10 m2.

Lokalplanens formål er blandt andet, at Mette Kjeldsen ikke må overstige 150 m2. Med husstørrelse beskrives i lokalplanens redegørelse, at der kan opføres beboelsesbygninger på maksimalt 150 m2. En dispensation vil dermed medføre, at der skal udarbejdes en ny lokalplan for området.

Lokalplanområdet er beliggende inden for byzone, og det er et krav i lokalplanen, at husene opføres som helårshuse, kan anvendes til helårsbebolese også. Lokalplanområdet omfatter 6 ejendomme, hvoraf de 4 anvender udhuset som aktivitetsrum. Det er oplyst af ejerne, at der ikke foregår overnatning i udhusene.

Sagen har været sendt i høring inden for lokalplanområdet samt naboejendommene, som grænser op til lokalplanområdet. Grundejerforeningen for [adresse], som grænser op til lokklplanområdets er også blevet hørt. Grundejerforeningen samt 2 naboer er imod, mens ansøger også har indsendt bemærkninger for en dispensation. Bemærkningerne er vedlagt som bilag.

### Lovgrundlag

Planloven

### Fagchefen for Plan og Udvikling indstiller,

at der meddeles afslag på dispensation til anvendelse af udhus til opholdsrum, og

at der meddeles afslag på dispensation til lovliggørelse af hegn i skel.

### Beslutning

Indstillingen godkendt.